کشف الغمہ فی معرفۃ الائمہ

کشف الغمّہ فی معرفہ الائمہ بہاء الدین علی بن عیسیٰ الاربلی (وفات: 692 ہجری) کی تصنیف ہے۔ اس میں انھوں نے رسول محمد، ان کی بیٹی فاطمہ زہرا، ان کی زوجہ خدیجہ بنت خویلد اور شیعہ کے بارہ ائمہ کی زندگی کو موضوع بنایا ہے۔ اربلی نے اس کتاب کی تصنیف کے سبب کے بارے میں کہا:"

"میرا دل ہمیشہ مجھے اس بات پر اکساتا رہا کہ میں ایک مختصر مجموعہ تیار کروں جس میں اُن (رسول، فاطمہ، خدیجہ اور ائمہ اہل بیت) کے بعض حالات و روایات، اُن کی صفات اور آثار کو یکجا ذکر کروں۔ لیکن بار بار رکاوٹیں میرے مقصد کے درمیان حائل رہیں، زمانے کی اُٹھتی لہریں میرے ارادے کو ناکام کر دیتی رہیں اور وقت اس طرح ٹالتا رہا جیسے قرض خواہ ٹالتا ہے۔ حوادثِ زمانہ نہ سوتے تھے نہ سونے دیتے تھے، یہاں تک کہ اس کتاب کا وقتِ مقرر آ پہنچا اور اللہ نے اس کے ظہور کا فیصلہ فرما دیا۔

اسی کی مشیت نے اسے سامنے لایا اور اسی نے مجھے توفیق دی کہ اس خیال کو قوت سے فعل میں بدل دوں۔
چنانچہ میں نے اس میں اجمال بھی درج کیا اور تفصیل بھی، اپنی فکر کو خوب برتا اور منتشر باتوں کو یکجا کرنے میں اپنی تمام توجہ صرف کی۔ پھر میں نے اللہ سے دعا کی کہ وہ میرا بازو مضبوط کرے، اپنے فضل سے میرا بوجھ ہلکا کرے اور میرے سینے کو اس کی تکمیل کے لیے کھول دے۔
اُس نے میری دعا قبول کی، میرے کام کو آسان کیا اور میرا بار ہلکا کر دیا۔ تب میری مضمحل ہمت جاگی، میری ساکن ارادے میں جان آئی اور میں اس کتاب کی تالیف کے لیے اٹھ کھڑا ہوا۔"

 حوالہ جات 

زمرہ:تیرہویں صدی کی عربی کتب
زمرہ:تیرہویں صدی کی کتابیں
زمرہ:شیعہ کتب
زمرہ:اسلوب حوالہ 1 کا انتظام: BOT: original URL status unknown
زمرہ:نقائص حوالہ: یوآرایل
زمرہ:نقائص حوالہ: تاریخ